b'\n_START_ARTICLE_\nArthur Liebehenschel\n_START_SECTION_\nBakgrunn\n_START_PARAGRAPH_\nArtur Liebehenschel tok \xc3\xa5tte\xc3\xa5rig folkeskole og deretter tre\xc3\xa5rig handelsskole, og arbeidet deretter ved jernbanedireksjonen i Posen._NEWLINE_I januar 1919 begav han seg bort fra Posen for \xc3\xa5 unng\xc3\xa5 \xc3\xa5 bli internert av polakkene. Etter f\xc3\xb8rste verdenskrig ble det nasjonalt blandede Posen etter grenseendringene del av Polen.Han engasjerte seg i Grenzschutz Ost. I september 1919 forpliktet han seg for tolv \xc3\xa5r i den tyske n\xc3\xa6r, Reichswehr, og fullf\xc3\xb8rte i det tidsrommet en handelsfagskole for forvaltning og \xc3\xb8konomi. I oktober 1931 var Liebehenschels tjenestefpilt over. I Reichswehr n\xc3\xa5dde han graden Oberfeldwebel.\n_START_SECTION_\nMedlem av nazistpartiet, virke i SS\n_START_PARAGRAPH_\nArthur Liebehenschel ble tidlig februar 1932 medlem av NSDAP (medlemsnr. 932.760) og SS (SS-Nr. 29.254). Han ble adjutant til Walter Gerlach, leder av  27. SS-Standarte. I denne stilling ble han fra 4. august 1934 tilsatt ved det beryktede Columbia-Haus i Berlin, og senere ved KZ Lichtenburg._NEWLINE_Den 5. juli 1937 ble han overf\xc3\xb8rt til Berlin avdelingsleder i staben for SS-Totenkopfverb\xc3\xa4ndes leder (Theodor Eicke). I denne egenskap ledet ham til mai 1940 Inspektion der Konzentrationslager i Politische Abteilung. I 1940 var stillingfsplassering Stabsf\xc3\xbchrer. Hans siste SS-rang var Obersturmbannf\xc3\xbchrer (aktiv), som han oppn\xc3\xa5dde den 30.\xc2\xa0januar 1941._NEWLINE_Fra Arthur Liebehenschel stammer den anvisning at n\xc3\xa5r SS-folk hadde deltatt ved henrettelser og skulle tildeles utmerkelsen Kriegsverdienstkreuz, skulle det i begrunnelsesteksten under ingen omstendighet benyttes ordet Exekution, men benevnes som Erledigung kriegswichtiger Aufgaben (\xc2\xabutf\xc3\xb8relse av krigsn\xc3\xb8dvendige oppgaver\xc2\xbb)._NEWLINE_Fra midten av mars 1943 var Liebehenschel ledet av Abteilung D 1/Zentralamt i SS-Wirtschafts- und Verwaltungshauptamt (WVHA) under Oswald Pohl, og stedfortreder for konsentrasjonsleirinspeksjonen, SSs \xc3\xb8konomi- og forvaltningsstyre, Richard Gl\xc3\xbccks. Da Rudolf H\xc3\xb6\xc3\x9f ble kalt til et h\xc3\xb8yere embete, inndelte Pohl forvaltningsoppgavene p\xc3\xa5 nytt vis.\n_START_SECTION_\nKommandant i Auschwitz I\n_START_PARAGRAPH_\nDen 11. november1943 etterfulgte Liebehenschel Rudolf H\xc3\xb6\xc3\x9f som kommandant og tjenestesteds-eldste i Auschwitz. Det dreide seg om stamleiren, KZ Auschwitz I (Stammlager). P\xc3\xa5 samme tid fikk andre deler av Auschwitz for f\xc3\xb8rste gang sine egne leirkommandanter, Friedrich Hartjenstein i Auschwitz II (Birkenau) og Heinrich Schwarz i Auschwitz III (Monowitz)._NEWLINE_If\xc3\xb8lge utsagn fra fanger etter krigen ble de verste forholdene i stamleiren tildels forbedret i den periode Liebehenschel var kommandant. Som Funktionsh\xc3\xa4ftlinge ble det n\xc3\xa5 foretrukket \xc2\xabpolitiske\xc2\xbb fanger, og det omfattende angiverisystemet skal etter sigende ikke ha blitt benyttet. De periodiske bunkerseleksjoner i Block 11 med de p\xc3\xa5f\xc3\xb8lgende henrettelser ved skyting ved Die Schwarze Wand (henrettelsesmuren) ble innstilt. Liebehenschel lot rive st\xc3\xa5cellene, det vil si celler som ikke gav plass til \xc3\xa5 sitte eller ligge, og som frem til da var blitt brukt til straffeceller. Han skal ha gitt et generelt bunkeramnesti og senere fjernet Die Schwarze Wand. Videre opphevet han ordren om at enhver innfanget leirflyktning skulle skytes._NEWLINE_Arthur Liebehenschels styre i Auschwitz varte bare noen f\xc3\xa5 m\xc3\xa5neder, til den 8. mai 1944, da han han ble utnevnt til kommandant for konsentrasjonsleiren Majdanek. Det har blitt spekulert i om hans kommandering bort fra Auschwitz skyldes de endringer han hadde iverksatt i stamleiren. Rudolf H\xc3\xb6\xc3\x9f, som kom tilbake til sin gamle post etter forflytningen, betraktet Liebehenschel som uegnet. Liebehenschel selv s\xc3\xa5 grunnen i en langvarig konflikt med Pohl vedr\xc3\xb8rende hans skilsmisse, og avslag p\xc3\xa5 hans s\xc3\xb8knad om ny ekteskapsinng\xc3\xa5else._NEWLINE_Da han ble kommandant i KZ Majdanek var leiren allerede t\xc3\xb8mt - Majdanek l\xc3\xa5 n\xc3\xa6rmere de raskt fremrykkende sovjetiske styrker. Etter at leiren var helt avviklet ble Liebehenschen postert til tjeneste under SS- og politileder i Triest, Odilo Globocnik (Operationszone Adriatisches K\xc3\xbcstenland).\n_START_SECTION_\nEtterkrigstiden, arrestasjon, dom, henrettelse\n_START_PARAGRAPH_\nEtter andre verdenskrigs slutt ble internert av de amerikanske stridskrefter, og forh\xc3\xb8rt med sikte p\xc3\xa5 den planlagte N\xc3\xbcrnbergprosessen. Liebehenschel ble senere utlevert til Polen, der han ved Auschwitzrettergangen ble stilt for Den h\xc3\xb8yeste nasjonale domstol. Han ble d\xc3\xb8mt til d\xc3\xb8den for forbrytelser mot menneskeheten og henrettet ved hengning.'